Kontroll før konsepsjon. Epilepsien bør være velregulert

Best mulig anfallskontroll. Prekonsepsjonell veiledning hos nevrolog og fødselslege.

Unngå valproat, studier viser langtidseffekt på barnet.

Færrest mulig medikamenter (helst monoterapi hvis mulig).

Laveste dosering som kontrollerer anfall.

Folsyre fra en måned før konsepsjon og ut graviditeten.

4 mg x 1 (resept, 4 tabletter Folsyre® á 1 mg) frem til 12 fullgåtte uker, deretter 0,4 mg daglig.

Svangerskapskontroll

Samarbeid gynekolog/ allmennpraktiker/ jordmor/ nevrolog/ KKB

Ultralydundersøkelse ved ca. 12 uker med organ gjennomgang bør foretas hos alle som bruker medikamenter.

Rutineultralyd 17-18 uker

Svangerskapskontroller som andre gravide. Kontroll i uke 28 og 34 for vekstkontroll

Ved bruk av Lamictal og Carbamazepine bør de observeres med tanke på preeklampsi.

Regelmessig nevrologisk vurdering. Medikamentanalyser ved behov, spesielt bør man være oppmerksom på Lamictal hvor serumnivået synker under svangerskapet. Dosering av antiepileptika styres vesentlig etter klinisk effekt og bivirkninger.

Risikoen for nevralrørsdefekt er ca. 2 % for brukere av valproat (Orfiril). For karbamazepin (Tegretol, Karbamazepin) ca. 1 %.

Brukere av antiepileptika bør få tilskudd av

Vitamin D (10 µg = 400 IE) daglig: 1 teskje tran (5 ml=10 µg) eller trankapsler. Gravid® tbl (Nycomed) to tabletter daglig (inneholder bl.a. folsyre 400 μg og vitamin D 10 µg).

Fødsel

Risiko for kramper 1 - 2 %, økt risiko for tidlig fødsel, vekstretardasjon og keisersnitt.

Vaginal forløsning planlegges. Kvinner med hyppige anfall nær fødsel bør vurderes for keisersnitt.

Ved langvarig forløp: aktiv forløsning med tang eller keisersnitt.

Unngå for lang trykketid.

Barnet skal ha vitamin K straks etter fødselen.

Ukentlig medikamentanalyser inntil stabilt nivå, obs lamotrigine

Amming tillates

Leveregel for gravide epileptikere:

Faste måltider, fast medikamentinntak, nok søvn.

Risiko for større misdannelser

Veiby G, Daltveit AK, Engelsen BA, Gilhus NE. Fetal growth restriction and birth defects with newer and older antiepileptic drugs during pregnancy;J Neur (2014)261:579-588.

Medikament	Risiko for misdannelser (%)	95% CI
Valproat	6.3% OR 2.5	1.6-3.8)	Doseavhengig, 9,1 % risiko ved doser > 1000 mg/døgn
Carbamazepin	2.9% OR 1.1	0.7-1.7
Lamotrigin	3.4 OR 1.2	0.9-1.8	Doseavhengig, under 300 mg har liten risiko.

Utilstrekkelige data foreligger for nyere antiepileptika som pregabalin, okskarbazepin, vigabatrin, felbamat, topiramat, gabapentin og levitiracetam

NB: leverenzyminduserende antiepileptika (særlig fenytoin, karbamazepin og fenobarbital) gir øket nedbrytning av hormoninnholdet i p-piller.